PIÈCES A L’APPUI. 
B. 
Chanson be (finllebert. 
J’ai fet maint vers de chanson , 
Et s’ai mainte foiz chanté : 
Onques n’en oi guerredon , 
Nés tant c’on m’en séust gré. 
Mes jà pour ce n’ière faus. 
Toz fins et loïauz 
M’en irai , 
Et serai 
Sages ; si m’en retrairai 
D’amer celi 
Où il n’a point de merci. 
Je ne donroie un bouton 
D’amors ne de sa fierté. 
Issuz sui de sa prison 
Où j’ai mains mauz enduré. 
A mors n’est fors paine et mauz 
Tormenz et travaus. 
Joë n’ai 
Quant les ai ; 
Et pour celi me retrai 
D’amer celi 
Où il n’a point de merci. 
Se j’amasse traïson 
Ne mesdit, ne fausseté , 
L’on m’éust tenu à bon , 
Et si m’éust-on amé. 
Certes , amors deloiauz , 
Ja n’ière de çaus; 
Âins ferai, 
Quant voudrai , 
Chanson ; si me retrairai 
D’amer celi 
Où il n’a point de merci. 
Nus ne se pu et avancier 
En amor, fors par mentir ; 
Et qui roelz s’en set aidier, 
Plustost en a son plesir. 
Qui famé justisera, 
Jà ne l’amera 
Par convent 
Loï au ment : 
Et pour ce je me repent 
D’amer celi 
Où il n’a point de merci. 
Certes jà celer nel quier, 
G’enpris ma dame à servir. 
Rendu m’en a tel loyer 
Qu’ele me cuida traïr. 
Voirs fu ; s’amor m’otria , 
Mes ell’ me gaba 
Por vil gent. 
Vengement 
M’en dont Diex ! Je me repent 
D’amer celi 
Où il n’a point de merci. 
Attire Cljcwson. 
Li joli pensé que j’ai 
Me vienent de fine amor 
Et de ce que dame sai 
Bone et sage et de valor. 
Me conforte et tient en joie, 
Tom. XIII. 
Et se je pooie 
Passer la meillor 
C’on sache de faire honor, 
Por ma dame lé feroie. 
23 
